《答友人论学》
宋代·林希逸

逐字笺来学转难，逢人个个说曾颜。那知剥落皮毛处，不在流传口耳间。

禅要自参求印可，仙须亲炼待丹还。卖花担上看桃李，此语吾今忆鹤山。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。